แรงขายบลูชิพ กด SET พลิกปิดลบ 4 จุด ลุ้นพรุ้งนี้แกว่งตัวแคบ ไร้ปัจจัยหนุน
SET ปิดลบ 4 จุด รับแรงขายบลูชิพ โดยนักลงทุนอยู่ระหว่างรอติดตามการประกาศผลประกอบการของบริษัทจดทะเบียนไทยปี 65 และการประชุม BOJ สำหรับแนวโน้มวันพรุ่งนี้คาดดัชนีแกว่งในกรอบแคบ โดยเคลื่อนไหวกรอบแนวรับ 1,675 จุด และแนวต้าน 1,695 จุด

SET ปิดลบ 4 จุด รับแรงขายบลูชิพ โดยนักลงทุนอยู่ระหว่างรอติดตามการประกาศผลประกอบการของบริษัทจดทะเบียนไทยปี 65 และการประชุม BOJ สำหรับแนวโน้มวันพรุ่งนี้คาดดัชนีแกว่งในกรอบแคบ โดยเคลื่อนไหวกรอบแนวรับ 1,675 จุด และแนวต้าน 1,695 จุด
17 ม.ค. 2566

นายณรงค์เดช จันทรไพศาล ผู้ช่วยผู้อำนวยการ ฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยวันนี้แกว่งไซด์เวย์ออกด้านข้าง โดยเห็นแรงขายทำกำไรออกมาบ้างเล็กน้อย หลังจากรับรู้ข่าวดีไปพอสมควรแล้ว ขณะเดียวกันก็ยังไม่มีปัจจัยใหม่ๆ โดยนักลงทุนอยู่ระหว่างรอติดตามการประกาศผลประกอบการของบริษัทจดทะเบียนไทยปี 65 และการประชุมธนาคารกลางญี่ปุ่น (BOJ) ในวันที่ 17-18 ม.ค.นี้ รวมถึงการประชุม World Economic Forum 2023
สำหรับแนวโน้มวันพรุ่งนี้คาดดัชนีฯ แกว่งในกรอบแคบ โดยเคลื่อนไหวกรอบแนวรับ 1,675 จุด และแนวต้าน 1,695 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTT มูลค่าการซื้อขาย 2,749.05 ล้านบาท ปิดที่ 33.50 บาท ลดลง 0.25 บาท
CPALL มูลค่าการซื้อขาย 1,909.12 ล้านบาท ปิดที่ 68.75 บาท เพิ่มขึ้น 1.00 บาท
AOT มูลค่าการซื้อขาย 1,828.26 ล้านบาท ปิดที่ 73.25 บาท ราคาไม่เปลี่ยนแปลง
KBANK มูลค่าการซื้อขาย 1,617.45 ล้านบาท ปิดที่ 153.00 บาท ลดลง 2.00 บาท
BBL มูลค่าการซื้อขาย 1,538.93 ล้านบาท ปิดที่ 154.50 บาท ลดลง 2.50 บาท